Lolth

Lolth (LlothGREENWOOD, Ed. Menzoberranzan (The City). Edited by Karen S. Boomgarden. (TSR, Inc), 1992, s. 71. . v drowskom dialekte) je vedúca bohyňa drowov v hre na hrdinov Dungeons & Dragons. Je známa tiež ako Pavúčia kráľovná a Kráľovná Demonweb Pits. Bola vytvorená Garym Gygaxom pre campaign setting svet Greyhawku, neskôr sa objavilia vo Forgotten Realms a teraz je súčasťou predvoleného panteónu D&D.

Lolth je démonická kráľovná či lord a bohyňa uctievaná drowami (niektoré mýty tvrdia, že bola pôvodne bohyňou, ktorá sa neskôr premenila na démona). Svoju hrozivú moc a veľkú krutosť premieta do vášne pre pavúkovce. Ako bohyňa temnoty, drowov, zla a pavúkov (a vrahov a chaosu v Stratených ríšach) formuje drowskú spoločnosť, kde prežije len ten najsilnejší.

Lolth je chaoticky zlá, stredne silná mocnosť, ktorej symbolom je čierny pavúk s hlavou drowskej ženy (vo Forgotten Realms visiaci na pavučine). Má dvě formy vzhľadu, drowskú a arachnidskú. V drowskej forme je Pavúčia kráľovná veľmi krásna žena, niekedy pokrytá pavúkmi. V arachnidskej forme má podobu veľkej čiernej vdovy s hlavou drowskej ženy alebo človeka s pavúčimi očami. Niekdy má namiesto pavúčich nôh ľudské paže. V tretej edícii D&D je pod vplyvom série románov War of the Spider Queen (Vojna Pavúčej kráľovnej) viac podobná driderom (drovoukom).

Lolth sídli v Demonweb Pits, čo je temné kráľovstvo v podobe jednej veľkej pavučiny, kde jej slúžia zástupy mocných mystických otrokov. Jej rezidencia v tejto ríši je pohyblivá železná pevnosť v tvare pavúka. Vo východiskovej kozmológii D&D leží Demonweb Pits na 66. poschodí Abbysu (v module Kráľovná pavúkov je uvádzané 65. poschodie). Vo Forgotten Realms sú Demonweb Pits sférou sami o sebe, rovnako tak to platí v tretej edícii D&D.

Lolth je zaprisahlou nepriateľkou Corellona Larethiana a jeho panteónu Seldarine, je tiež rivalkou rôznych démonských lordov Abyssu, predovšetkým Zuggtmoyi, démonickej pani húb. Je tiež vodkyňou takzvaného Dark Seldarinu,BOYD, Eric L. Demihuman Deities. Edited by Julia Martin. TSR, Inc., november 1998, s. 12. . do ktorého patrí okrem nej aj dobrá bohyňa drowov Eilistraee, boh slizu Ghaunadaur, boh zlodejov Vhaeraun, bohyňa otroctva a nemŕtvych Kiaransalee a mŕtvy boh bojovníkov Selvetarm. Vzťahy medzi bohmi tohto panteónu sú však väčšinou nepriateľské.

 Referencie 

 Zdroj 

Kategória:Postavy z videohier
Kategória:Dungeons & Dragons